कलेक्टर ने मंजूरी दी, पुलिस ने परमिशन लेटर मांगा
राष्ट्रीय उपभोक्ता दिवस पर लायनेस क्लब की संजीवनी शाखा को जागरुकता नुक्कड नाटक में परेशान होना पड़ा। राधावल्लभ मार्केट में गुरुवार दोपहर 12 बजे ग्राहकों को जागरूक करने िलए एमएसडब्ल्यू के छात्र-छात्रा गए। यहां तैनात पुलिस जवानों ने धारा 144 का हवाला देकर नुक्कड नाटक नहीं करने दिया।
क्लब अध्यक्ष श्वेता चौधरी ने टीआई ब्रजेश मालवीय को सेलफोन से नुक्कड नाटक की सूचना दी तो उन्होंने एसडीएम से अनुमति लेने की बात कही। इसके बाद क्लब ने अनुमति के लिए कलेक्टर नीरज दुबे से चर्चा की। कलेक्टर की मंजूरी के बाद नुक्कड़ नाटक शुरू होने पर दोबारा पुलिसकर्मी आकर बोले- आप परमिशन लेटर दो या तत्काल आवेदन बनाकर दो। करीब आधे घंटे तक अनुमति के चक्कर में परेशान होने के बाद नुक्कड नाटक शुरू हुई। इसमें विद्यार्थियों ने कोल्ड्रिंग्स पीने से शरीर को होने वाले नुकसान और ग्राहकों के अधिकारों की जानकारी दी।
नुक्कड़ नाटक से पहले पुलिस ने धारा 144 का हवाला देकर मंचन रोक दिया।
इस प्रकार गड़बड़ी मिली
कार्रवाई में बस स्टैंड स्थित पेप्सी पाइंट पर 18 रुपए की पानी की बोतल 20 रुपए में बेचने शिव संगम होटल पर फ्रूट ज्यूस की 35 रुपए कीमत के पैकेट के 40 रुपए वसूले जा रहे थे। सम्राट नमकीन और करुणा नमकीन पर 1 किलो पर आठ ग्राम वजन कम पाया। दाल मिल और अन्य कंपनियों के प्रोडक्ट पर एमआरपी और अन्य जानकारी नहीं दर्शाने पर प्रकरण बनाए गए।
3 दिन में बनाए 9 प्रकरण
ग्राहकों के साथ धोखाधड़ी करने पर इस साल नाप-तौल विभाग ने 109 प्रकरण बनाए। तीन दिन में 25 दुकानों की जांच की गई। नाप-तौल निरीक्षक मदनसिंह चौहान ने बताया ग्राहकों को एमआरपी से अधिक कीमत पर सामान बेचने और प्रोडक्ट पर गलत जानकारी या कम वजन देने के मामलों में 9 दुकानों के चालान बनाए गए।
यह हो सकती है कार्रवाई
एमआरपी से अधिक दाम वसूलने पर दुकान संचालक पर 5 हजार का जुर्माने हो सकता है। साथ ही प्रोडक्ट मंे अंकित कम वजन से कम सामान देने पर 10 हजार से 50 हजार रुपए व प्रोडक्ट पर गलत जानकारी अंिकत पाई जाने पर 5 हजार से 25 हजार का जुर्माना हो सकता है।
राष्ट्रीय उपभोक्ता दिवस
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva